இதனை பார்த்த போது இவர் ஒரு கலைஞரா என்னும் கேள்விதான் எழுந்தது. அதன் பின்னர் இந்த நபர் தொடர்பில் பேசுவதற்கே ஒன்றுமில்லை என்பது எனது அபிப்பிராயம். இப்படியொரு கருத்தை விடுதலைப் புலிகளை பூண்டோடு அழிக்க வேண்டுமென்று எண்ணம் கொண்டிருந்த மகிந்த, கோத்தபாய ராஜபக்ச போன்றவர்களே கூறியதில்லை. பிரபாகரனின் மரணம் தங்களுக்கு மகிழ்சியை தரவில்லை என்று அண்மையில் ராஜீவ் காந்தியின் மகன் ராகுல் காந்தி குறிப்பிட்டிருந்தார். அதிகார நலன்களை பேணிப்பாதுகாக்க விரும்பும் அவர்களே அவ்வாறு கூறுகின்ற போது, ஒரு கலைஞர் எவ்வளவு மக்கள் செத்தாலும் பரவாயில்லை புலிகள் அழிய வேண்டுமென்று விரும்பினேன் என்று கூறுவது அருவருப்பான ஒன்று. எனவே இப்படியான ஒருவரது ஆக்கத்திற்கு களம் அமைத்துக் கொடுப்பதை தவிர்த்திருக்கும் விழாக் குழுவின் நடவடிக்கையில் எந்தவொரு தவறையும் இப்போது காணமுடியாமல் இருக்கிறது.